Wentworth Miller

Wentworth Miller, občianskym menom Wentworth Earl Miller III. (* 2. jún 1972, Chipping Norton, Spojené kráľovstvo) je americký herec. Miller je známy predovšetkým vďaka TV seriálu Prison Break.

Životopis 
Narodil sa v Anglicku, vyrastal v Brooklyne, New York. Tri roky študoval na Midwood High School v Brooklyne, štúdium dokončil v roku 1990 na Quaker Valley Senior High School v Sewickley. V roku 1995 vyštudoval anglickú literatúru na Princeton University.

Je slobodný, má dve sestry. V roku 2013 sa verejne priznal ku svojej homosexualite, keď odmietol svoju účasť na filmovom festivale v Rusku na protest proti tamojším anti-gay zákonom. V januári 2014 ho čitatelia amerického gay magazínu Out umiestnili na 9. miesto v rebríčku 100 najžiadanejších slobodných mládencov.
Jeho herecká kariéra začínala televíznymi spotmi, je zároveň spojená s rolami v televíznych seriáloch Buffy the Vampire Slayer, Popular a Pohotovosť, a tiež s účinkovaním v trojdielnej televíznej minisérií Dinotopia.

Svoju prvú hlavnú úlohu vo filme si zahral v snímke Ľudská škvrna po boku Anthony Hopkinsa.

Doterajšia jeho popularita dosiahla vrchol po uvedení televízneho seriálu Útek z väzenia / Prison Break (od r. 2005 do 2009), kde si hral hlavnú postavu Michaela Scofielda, ktorý se nechal zavrieť do väzenia, aby zachránil svojho staršieho brata pred popravou. Za túto rolu bol nominovaný na Zlatý glóbus za najlepšieho herca v televíznej dráme.

Základné údaje 

 Prezývky: Stinky, Went, Miller
 Korene: afroamerické, somálske, jamajské, anglické, nemecké, sčasti indiánske – Cherokee (z otcovej strany), tiež ruské, francúzske, sýrske a libanonské (z matkinej strany)
 Farba očí: modro-zelená
 Výška:

Filmografia 
2016: Resident Evil: The Final Chapter – Chris Redfield
2014: The Flash (TV seriál, spin-off seriálu Arrow) – Captain Cold
2014: The Loft – Luke Seacord
2012: Zákon a poriadok: Útvar pre zvláštne obete / Law and Order: Special Victims Unit (TV seriál) – 1. séria, 1. diel, detektív Nate Kendall
2012: Resident Evil: Odveta – archivné zábery, Chris Redfield
2011: Dr. House (TV seriál) – 1 epizóda: 3. diel, 8. séria, Benjamin Byrd
2010: Resident Evil – Afterlife – Chris Redfield
2005-2009: Útek z väzenia / Prison Break (TV seriál) – Michael Scofield
2005: The Confession – Tom
2005: Stealth: Prísne tajná misia / Stealth – hlas EDI
2005: Ghost Whisperer (TV seriál) – pilotný diel, seržant Paul Adams
2003: Joan of Arcadia (TV seriál) – 2 epizódy: 2. séria, 21. a 22. diel, Ryan Hunter
2003: Underworld: Boj v podsvetí – Dr. Adam Lockwood
2003: Ľudská škvrna  / The Human Stain – mladý Coleman Silk
2002: Dinotopia  (TV miniséria) – David Scott
2001: Room 302 (krátky film) – obsluha č. 1
2000: Pohotovosť / ER (TV seriál) – 1 epizóda; 7. séria, 1. diel: Homecoming, Mike Palmieri 
2000: Popular (TV seriál) – 2 epizódy, Adam Rotchild Ryan
2000: Rómeo a Júlia / Romeo and Juliet – Paris
1999-2000: Time of Your Life (TV seriál) – 2 epizódy: 6. a 11. diel, 1. séria, Nelson
1998:  Buffy, premožiteľka upírov / Buffy the Vampire Slayer (TV seriál) – 1 epizóda: 2. séria, 20. diel, Gage Petronzi

Iné projekty

Externé odkazy 
 
 
 
 Wentworth Miller na FDb.cz
 Wentworth Miller na filmklub.sk

Filmoví herci USA
Televízni herci USA
Absolventi Princeton University
Osobnosti USA anglického pôvodu
LGBT osobnosti USA